Na podlagi 63. člena Pravil o organizaciji in delovanju Fakultete za socialno delo z dne 25.9.2017 je Senat Fakultete za socialno delo Univerze v Ljubljani na svoji 5. seji dne 17.12.2018 ter 1. seji dne 19.10.2020 in 3. seji dne 20.12.2021 sprejel

**PRAVILNIK O TUTORSTVU FAKULTETE ZA SOCIALNO DELO UNIVERZE V LJUBLJANI**

1. člen

Ta dokument ureja organizacijo in delovanje študentskega in učiteljskega tutorstva na Fakulteti za socialno delo Univerze v Ljubljani (v nadaljevanju FSD).

1. **SPLOŠNA OPREDELITEV**
2. člen

Tutorstvo na FSD je opredeljeno kot organizirana podpora študentkam pri njihovem študiju in akademskem razvoju.

Namen tutorstva na FSD je:

- pomoč pri organizaciji študijskega dela in podpora pri študiju posameznih predmetov,

- svetovanje pri izbiri izbirnega dela študijskega programa,

- povečanje prehodnosti v višji letnik,

- podpora tujim študentkam pri študijskih in obštudijskih dejavnostih,

- podpora domačim študentkam pri pripravi na mobilnost,

- podpora pri uresničevanju pravic študentkam s posebnim statusom.

1. **UDELEŽENKE V TUTORSTVU NA FSD IN NJIHOVE NALOGE**
2. člen

V tutorstvo na FSD so vključene tutorandke kot prejemnice tutorske pomoči in vse izvajalke tutorstva.

Udeleženke tutorskega sistema na FSD:

- prodekanja za študijske zadeve,

- komisija za tutorstvo,

- koordinatorka tutorstva,

- koordinatorka študentka,

- koordinatorka tutork za tuje študentke na izmenjavi

- tutorke učiteljice,

- tutorke študentke,

- tutorandke.

1. člen

PRODEKANJA ZA ŠTUDIJSKE ZADEVE

Za izvajanje tutorstva na članici je pristojna prodekanja za študijske zadeve.

Naloge:

- zagotavljanje razmer za nemoteno delovanje,

- promocija tutorstva na članici,

- poročanje o delovanju tutorstva vodstvu članice in prorektorici, odgovorni za tutorski sistem na UL.

5.člen

KOMISIJA ZA TUTORSTVO

Komisija za tutorstvo skrbi za izvedbo operativnih nalog in zagotavlja kakovostno izvajanje tutorstva.

Komisijo sestavljajo: prodekanja za študijske zadeve, koordinatorka tutork, koordinatorka tutork za tuje študentke na izmenjavi, koordinatorka študentka. Komisijo izvoli senat za dobo enega leta.

Naloge komisije so:

- priprava razpisa za izbor tutork in izbira tutork,

- sprejem letnega načrta izvedbe tutorstva,

- sprejem letnega poročila o tutorskem delu,

- organizacija izobraževanja za tutorke,

- skrb za evalvacijo dela tutork,

- promocija tutorstva med študentkami.

6.člen

KOORDINATORKA TUTORK

Koordinatorka tutork na članici je pedagoška delavka Fakultete za socialno delo. Vodi sistem tutorstva na operativni ravni in skrbi za usklajeno delo tutork. Koordinatorko tutork imenuje senat FSD za dobo 4 let.

Naloge koordinatorke tutork so:

- vodenje sestankov tutork,

- svetovanje tutorkam pri njihovem delu,

- zbiranje poročil vseh tutork,

- izvedba evalvacije dela tutork,

- skrb za izvajanje letnega delovnega načrta tutorstva,

- sodelovanje pri pripravi letnega poročila o izvedbi tutorstva,

- sodelovanje pri pripravi razpisa in izbiri tutork za naslednje študijsko leto.

1. člen

KOORDINATORKA TUTORK ZA TUJE ŠTUDENTKE NA IZMENJAVI

To je praviloma Erasmus koordinatorka na FSD, ki ni nujno pedagoška delavka. Naloge:

* sodeluje pri izbiri tutork za tuje študentke na izmenjavi za naslednje šolsko leto,
* angažira tutorke za pomoč tujim študentkam pri reševanju njihovih praktičnih težav,
* povezuje tutorke s tujimi študentkami ter spodbuja druženje med njimi,
* zbira poročila tutork za tuje študentke.
1. člen

KOORDINATORKA ŠTUDENTKA

Koordinatorka študentka na članici je redno vpisana študentka Fakultete za socialno delo. Zagotavlja podporo pri vodenju sistema tutorstva na operativni ravni in usklajuje delo tutork. Koordinatorko študentko imenuje Komisija za tutorstvo ali senat za dobo enega leta z možnostjo ponovnega imenovanja.

Naloge koordinatorke študentke so:

* skrb za izvajanje letnega delovnega načrta tutorstva,
* sodelovanje s koordinatorko tutorstva pri izvedbi evalvacij dela tutork,
* zbiranje semestrskih poročil in refleksij,
* oblikovanje semestrskih poročil in refleksij v skupno poročilo,
* sodelovanje pri pripravi letnega poročila o izvedbi tutorstva,
* zbiranje informacij in predlogov tutork,
* sodelovanje pri pripravi razpisa in izbiri tutork za naslednje študijsko leto.
1. člen

TUTORKA UČITELJICA

Tutorka učiteljica je lahko vsaka pedagoška delavka na FSD. Učiteljsko tutorstvo se izvaja v sodelovanju s tutorkami.

Nalog sta:

- v sodelovanju s tutorko za posamezni predmet skrbi za preglednost učnega gradiva, razreševanje vprašanj, povezanih s predmetom (npr. razumevanje učne snovi, način priprave na izpit),

- vodi evidenco tutorskega dela s tutorandkami.

10.člen

TUTORKA ŠTUDENTKA

Tutorka študentka je lahko študentka FSD, ki je končala prvi letnik dodiplomskega izobraževanja.

Naloge so:

- izvajanje tutorske podpore pri študijskih in obštudijskih vsebinah,

- redno sodelovanje s pedagoškimi delavkami pri temah, povezanih s posameznim

 predmetom,

- vodenje evidence tutorskega dela,

- sestava poročila o delu, ki vsebuje število opravljenih tutorskih stikov, vsebino in način

 izvedbe tutorskega dela,

- redna udeležba na sestankih tutork, ki jih skliče koordinatorka tutork,

- udeležba na izobraževanju in usposabljanju tutork po letnem programu.

1. člen

TUTORANDKA

Tutorandka je študentka FSD, ki prejema pomoč tutorke študentke pri študijskih in obštudijskih vsebinah.

1. **OBLIKE TUTORSTVA NA FSD**

12. člen

*ŠTUDENTSKO TUTORSTVO*

Tutorke zagotavljajo podporo študentkam pri študiju.

1. člen

*UVAJALNO TUTORSTVO*

Uvajalno študentsko tutorstvo je namenjeno študentkam 1. letnika dodiplomskega študija. Namen uvajalnega študentskega tutorstva je podpora študentkam, ki se znajdejo v novem življenjskem in izobraževalnem okolju.

Tutorke zagotavljajo podporo študentkam pri študiju.

Uvajalno tutorstvo praviloma izvajajo tri študentke.

14. člen

*PREDMETNO TUTORSTVO*

Predmetno študentsko tutorstvo je namenjeno študentkam kot dodatna pomoč pri razumevanju in usvajanju študijske snovi posameznih predmetov študijskega programa.

Predmetno tutorstvo je organizirano po letnikih.

Naloge so:

- seznanjanje s potrebnimi informacijami o študiju v posameznem letniku,

- seznanjanje tutorandk z vsemi potrebnimi viri informacij in literaturo za predmet,

- podpora pri usvajanju metod in strategij učenja za posamezni predmet.

Predmetno tutorstvo izvajajo študentke po letnikih:

1. stopnja: 2. letnik (2), 3. letnik (2), 4. letnik (2)

2. stopnja: (1)

15. člen

*TUTORSTVO ZA ŠTUDENTKE S POSEBNIM STATUSOM*

To je oblika podpore študentkam, ki imajo posebne statuse (status vrhunske športnice, priznane umetnice, študentke, ki se udeležuje področnih mednarodnih tekmovanj, status študentke starša, študentke s posebnimi potrebami).

Naloge so:

- podpora pri prilagoditvi načina študija, ki je za študentko s posebnim statusom najustreznejši,

- podpora in zagovorništvo pri uresničevanju pravic, ki izhajajo iz statusa študentke s posebnim statusom,

- pravočasno usmerjanje študentke s posebnimi statusom na ustrezno komisijo.

Tutorstvo za študentke s posebnim statusom izvaja ena študentka oz. študent.

16. člen

*TUTORSTVO ZA TUJE ŠTUDENTKE NA IZMENJAVI IN PODPORA DOMAČIM ŠTUDENTKAM PRI PRIPRAVI NA MOBILNOST*

To tutorstvo je oblika pomoči tujim študentkam na študijski izmenjavi na FSD in podpora domačim študentkam pri pripravi na mobilnost. Namen tutorstva je podpora pri premagovanju kulturnih razlik in privajanju na novo okolje v času študija v Sloveniji. Praviloma imajo tutorke za tuje študentke same izkušnjo študijske izmenjave v tujini ali pa jo načrtujejo.

Naloge so:

- pomoč pri praktičnih stvareh, na primer pri iskanju namestitve in pri zadovoljevanju interesov in konjičkov,

- podpora pri vključevanju v novo okolje in krepitvi socialne mreže študentkam na izmenjavi,

- podpora pri osebnih stiskah in težavah,

- informiranje študentk o potencialno zanimivih dogodkih.

Tutorstvo za tuje študentke na izmenjavi praviloma izvajajo tri študentke oz. po potrebi tudi več.

17. člen

*UČITELJSKO TUTORSTVO*

Učiteljsko tutorstvo izvajajo vse pedagoške delavke, zaposlene na FSD, v sodelovanju s tutorkami študentkami.

Tutorsko delo tutork učiteljic je sestavni del njihovega pedagoškega dela na FSD in se vrednoti kot posredna pedagoška dejavnost.

1. **RAZPIS ZA IZBOR ŠTUDENTSKIH TUTORK NA FSD**

18. člen

OBJAVA RAZPISA ZA IZBOR TUTORK

Komisija za tutorstvo najpozneje do 31. 5. pripravi razpis za naslednje študijsko leto, s katerim povabi študentke k sodelovanju v sistemu tutorstva. V razpisu se objavijo: oblike tutorstva, pogoji, skladni s tem pravilnikom, število mest za posamezno obliko tutorstva in merila izbora. Razpis je javno objavljen na spletni strani FSD in vključuje rok za prijavo na razpis, ki ne sme biti krajši od 8 dni.

19. člen

POGOJI IN MERILA ZA IZBOR TUTORK

Za uvajalno tutorstvo mora biti tutorka v tekočem študijskem letu vpisana vsaj v drugi letnik dodiplomskega študija.

Za predmetno tutorstvo mora biti tutorka v tekočem študijskem letu vpisana vsaj v en letnik, višji od letnika, v katerem izvaja tutorstvo. Na programih druge stopnje je zaželeno, da so tutorke vpisane v dodatno leto študijskega programa, ni pa to pogoj.

Tutorka se imenuje za posamezni letnik in izvaja podporo pri različnih predmetih.

Za tutorstvo za študentke s posebnim statusom mora biti tutorka seznanjena s področjem in pravicami, ki izhajajo iz različnih statusov.

Za tutorstvo za tuje študentke mora tutorka aktivno obvladati angleški jezik. Pri izboru imajo prednost študentke, ki so same opravile izmenjavo zunaj Slovenije.

V primeru večjega števila prijav se opravi izbor na podlagi informativnega intervjuja.

V razpisu lahko komisija za tutorstvo določi dodatne pogoje. Glede kandidatk se lahko posvetuje tudi z nosilkami predmetov.

20. člen

IZBOR PRIJAVLJENIH NA RAZPIS

Po prejemu prijav na razpis komisija za tutorstvo pregleda naloge in opravi informativni intervju s kandidatkami. Izbrane tutorke imenuje najpozneje do 1. 10. za tekoče študijsko leto. Tutorka je imenovana za obdobje enega leta. Seznam tutork z njihovimi kontakti je objavljen na spletni strani FSD in na oglasnih mestih FSD.

**V. USPOSABLJANJE IN PODPORA TUTORKAM**

21. člen

Karierni center UL organizira usposabljanje za tutorsko delo. Usposabljanje poteka v prvih dneh meseca oktobra in je namenjeno tutorkam FSD in drugim članicam UL. Na FSD Karierni center UL vsako študijsko leto organizira in izvede eno delavnico v podporo tutorskemu delu.

Izobraževanje na FSD vsebuje jasno predstavitev vloge in nalog tutorke študentke ter predstavitev potreb in pravic tujih študentk, študentk s posebnim statusom in delovanje fakultetnih in univerzitetnih organov, študentske organizacije in njihove storitve za študentke. Izobraževanje na FSD je za tutorke obvezno.

Koordinatorka tutork sklicuje sestanke, na začetku študijskega leta praviloma nekoliko pogosteje, pozneje pa vsaj enkrat na mesec.

**VI. EVIDENTIRANJE, EVALVACIJA IN NAGRAJEVANJE TUTORSKEGA DELA**

22. člen

Tutorke študentke pišejo tutorsko poročilo in ga vsak mesec oddajo koordinatorki študentki. Tutorke za tuje študentke na izmenjavi oddajajo tutorska poročilo koordinatorki tutork za tuje študentke na izmenjavi, o tutorskem delu redno ustno poročajo tudi na sestanku tutork. Koordinatorka študentka na podlagi tutorskih poročil pripravi polletno in letno poročilo o tutorstvu.

Na podlagi prejetih poročil komisija evalvira tutorstvo na FSD. Rezultati evalvacije se upoštevajo pri spremembah in izboljšavah tutorskega sistema. Evalvacijo izvajanja tutorstva FSD vključuje v letno poročilo.

Nagrajevanje tutorskega dela:

- tutorkam, ki so tutorsko delo opravile v skladu z opredeljenimi nalogam, FSD vsako leto izda potrdilo o opravljanju tutorskega dela,

- za opravljeno tutorsko delo lahko tutorke za posamezno študijsko leto prejmejo tudi do 3 ECTS, in sicer po 1 ECTS za vsakih 30 ur tutoriranja, ki jim jih na podlagi vloge za priznavanje neformalno pridobljenega znanja in spretnosti prizna Komisija za študijske zadeve in se jim vpišejo v prilogo k diplomi,

- za opravljeno tutorsko delo lahko tutorke za posamezno študijsko leto uveljavijo priznane ECTS namesto zunanjega izbirnega predmeta, ki jim jih na podlagi vloge za priznavanje neformalno pridobljenega znanja in spretnosti prizna Komisija za študijske zadeve in se jim vpišejo v prilogo k diplomi*,*

- tutorke, ki tutorsko delo opravljajo v skladu z opredeljenimi nalogam, imajo pravico do ene brezplačne udeležbe na seminarju ali konferenci, ki jih organizira FSD, za leto opravljanja tutorstva,

- tutorke imajo pravico do udeležbe na dogodkih, organiziranih za tuje študentke/študente.

**VII. PREDČASNA RAZREŠITEV**

23. člen

Tako tutorka kot tudi koordinatorka so lahko razrešeni predčasno, če:

- svojega dela po oceni komisije za tutorstvo ne opravlja v skladu z nalogami tega pravilnika,

- odstopi.

O predčasni razrešitvi odloča komisija za tutorstvo.

**VII. VELJAVNOST PRAVILNIKA**

24. člen

Ta pravilnik začne veljati z dnem, ko ga sprejme Senat FSD.

  **doc. dr. Liljana Rihter**

 **dekanja**

Datum: 20.12.2021

Številka: 031-1/2021-77